
                                 אגודת התעופה הכללית בישראל
Israel Association of General Aviation

פרוטוקול ישיבת ועדת ספורט 1.9.10
נוכחים: ירון אפרת, איציק קירשנר, תמיר רון, איתן ליפובצקי, דניאל רוברטס

חסרים: דוד גורודצקי

אורחים:
 דרור ארצי, נעמן תם 
סדר יום: 

1. נבחרת – ישיבת סיכום אליפות העולם בסלובקיה 
2. הכנות לתחרות ניווט 15.10– איתן ליפובצקי
3. פרסים לזוכים בתחרויות ניווט: גביעים כן או לא?
4. תקציב הספורט 2010 – 2011 . מסמכים ובקשות. תמיכה.
5. הזמנה לדיון ועדת האתיקה המורחבת של איגודי ומרכזי הספורט
19.9.10 בשעה 9.00 - 12.00
מהלך הישיבה:

1. נבחרת – ישיבת סיכום אליפות העולם בסלובקיה 
לוועדת אירועים תועבר מצגת סיכום של התחרות. הצוותים המתחרים יזומנו לישיבת תחקיר שתכלול הפקת לקחים וכו'.
החלטה - האגודה משלמת לכל אחד מהמתחרים את דמי ההשתתפות ואת עלות כרטיס הטיסה. כל השאר משולם ע"י המתחרים. מצ"ב דוח כספי מסכם.
2. הכנות לתחרות ניווט 15.10– איתן ליפובצקי
· באליפות העולם בסלובקיה יצר ירון קשר עם הקפריסאים לגבי השתתפות 2 צוותים שלהם בתחרות שלנו. בשבוע הקרוב מצפה לתשובה מיאסיס. אם הקפריסאים יגיעו, התחרות תועבר מגזרת הדרום לצפון, כדי שהיציאה תהיה מש"ת חיפה. 
· איתן מבקש להפוך התחרות לאירוע תעופתי בסדר גודל גדול. כיוון שיש פער בין הציפיות של חברות התעופה למקסימום שעות טיסה לעומת כמות הזמן המנוצל בפועל, פתרון מסוים הוא לארגן דלק במקום התחרות (אם ניתן) ושצוותים אחרים יבצעו טיסות נוספות במטוסי התחרות באזור התחרות. בנוסף יבדוק אפשרות שימוש במתקני האכסניה במצדה, ושיתוף של אגודת האז"מים בכל נושא האוכל. נעמן יבדוק את נושא הכיבוד עם מיכה ויעדכן את ירון בעלויות.
· ירון מציע לבחון איזה סטריפ לנחיתות דיוק קיים במצדה.

· נעמן תם סקר 2 תחרויות שבוצעו באז"מים שלא היו עפ"י השבלונה של ה-FAI   ונחל הצלחה בקרב המשתתפים, ולכן מציע לבצע שיתוף פעולה עפ"י מתווה זה.
· נעמן מציע לייצר צוות המורכב מחברים ב2 האגודות  (אז"מ ותעופה כללית), קרי 4 אנשים שכל אחד מהם טס את אותו נתיב והניקוד משותף, ובכך תיווצר אינטראקציה של שיתוף.
· תמיר מציע לבחון את קונספט ה- AIRRACE HANDICAP, מעין מבחן מהירות יחסי.


· ירון: בתנאים בארץ לא בהכרח ישים ומציע להמתין ליישום ה AIRNAV RACE בשנה הקרובה לפני שמוסיפים אלמנטים חדשים מעין אלה.

· איציק: היינו בסיפור הזה כבר לפני שנה. אירועים זה ועדת אירועים. תחרות מצדה-ב"ש-מצדה הסתבר שהיא פחות אטרקטיבית, בעיקר בשל הסיבה הפיננסית. מטרת חיזוק צוות ארגון התחרות היא לקדם את הרמה של התחרויות והמתחרים הרציניים ואין לערבב בין שני הדברים.
· תמיר: המטרה היא לא לייצר OVERHEAD מיותר על המארגנים ונכון לבצע את הדברים על אותו בסיס תכנוני, כלומר בשונה מהרונדו המתחרים כן ידורגו.
· כל מי שמתחרה יגיע לב"ש. כל מי שלא מתחרה יגיע למצדה. מצריך שופט שיגיע לב"ש ויחלק מעטפות. מקצה ב' (ש"ת SP, כמה נקודות, FP, נחיתה במצדה) הקל יותר יהיה גם בשדה תימן.יופקו 2 מעטפות: לבנה (קשה) וחמה (רכה). מקצה ב' יהיה ללא לוגרים והניקוד יתבצע ע"ב זיהוי תמונה. יינתנו תמונות נכונות בלבד ויהיה צורך להתאים תמונה למטרה. יקבלו מפה פתורה עם סימון CP1. CP2. CP3 וכד'. החלטה – איתן יתחיל עבודה על סקיצה ראשונית.

· לקטע השיווקי איתן מכין סרטון שיועלה ליוטיוב. באחריות איתן, נעמן ותמיר.

· נעמן מבקש להעביר העתק הפרוטוקול לדייב לאופר, היו"ר החדש של אגודת האולטראלייטים. 

· נעמן: בחוה"מ סוכות 15-22.10.2011 תיערך בעין יהב תחרות בין-לאומית של האז"מים. מבקש בהזדמנות זו לגייס עזרה בכל תחום אפשרי מהאגודה. החלטה: אגודת התעופה תסייע לאגודת האזמים לארגן את אליפות העולם שלהם ב- 2011 .
3.  פרסים לזוכים בתחרויות ניווט: גביעים כן או לא?
הוחלט להפסיק להעניק גביעים כפרסים. גביע יוענק רק פעם בשנה בתחרות שתוגדר אליפות ישראל. 
הועלה רעיון לתת פרסים מיניאטוריים. ייבחן בהמשך.

4. תקציב הספורט 2010 – 2011 . מסמכים ובקשות. תמיכה.

יש לדאוג להכין תקציב נפרד לקלוב התעופה. הקריטריונים השתנו. 

מפאת קוצר הזמן הסעיף יועבר לדיון בישיבה הבאה.

